Menjelang Finale, “Search” Catat Rating Tertinggi, “Start-Up” Tunjuk Peningkatan
Dengan tinggal satu episod sahaja lagi, drama OCN Search kekal kukul menjelang siri finale. Pada 14 November, episod terbaru Search bukan sahaja menunjukkan peningkatan, malah turut mencapai rating tertinggi pada siaran hari Sabtu (jumlah penonton biasanya lebih rendah dari siaran hari Ahad). Menurut Nielsen Korea (via Soompi), Search mencatatkan purata skor sebanyak 3.6 peratus dan kemuncaknya sebanyak 4.0 peratus, sekaligus menguasai kedudukan pertama dalam slot waktunya.  Sementara itu, drama tvN Start-Up menikmati peningkatan jumlah penonton berbanding episod sebelum dengan purata skor sebanyak 4.9 peratus dan 5.1 peratus untuk dua bahagiannya, dan kemuncak sebanyak 5.9 peratus. Drama KBS 2TV, Homemade Love Story terus menjadi drama yang banyak ditonton pada malam Sabtu dengan purata skor sebanyak 22.9 peratus dan 27.3 peratus, manakala drama JTBC, More Than Friends mencatatkan purata rating sebanyak 1.3 peratus.